Boek: Een minuut | Maroela Media
deur Wess Stafford
As God 'n kind voor jou laat staan, selfs al is dit net vir 'n minuut, is dit 'n Goddelike afspraak. Dit is wat dr. Wess Stafford, president van Compassion International, glo. In een Minuut deel die skrywer sy eie en ander se stories en ervarings om te wys watter verskil elke leser kan maak te opsigte van 'n kind se ontwikkeling. Elkeen van die ses afdelings fokus op dit wat lesers in net een oomblik vir 'n kind kan doen.
'n Oomblik om…
eiewaarde op te bou
karakter te vorm
talent te ontdek
die gees te laat ontwikkel
'n roepingsbesef te kweek
Soms neem dit 'n enkele oomblik om 'n lewensveranderende verskil in 'n kind se lewe te maak … 'n drukkie, 'n kompliment, opregte applous. Jy hoef nie 'n onderwyseres, ouer, leraar of 'n dokter te wees om 'n verskil in 'n kind se lewe te maak nie. Jy moet bereid wees!
Dr. Wesley K. Stafford is 'n internasionale erkende kampvegter vir kinders en het in 1977 by die personeel van Compassion International aangesluit en werk sedertdien in hierdie bediening. Sedert 1933 dien hy as president. Wess woon op 'n plaas naby Colorado Springs, saam met sy vrou, Donna. Hulle het twee dogters, Jenny en Katie.